Waldbëlleg

Waldbëlleg (lokal: Bëlleg) ass eng lëtzebuergesch Uertschaft am Kanton Iechternach an Haaptuert vun der Gemeng Waldbëlleg.

Geographie
Geographesch gesi läit Waldbëlleg am Zentrum vun der Gemeng. Hei fanne mer d'Gemengenhaus, d'Zentralschoul mat enger Sportshal mat internationalen Normen.

D'Gemengenhaus ass an engem Gebai aus dem Ufank vum 20. Joerhonnert a charakteriséiert sech duerch seng grouss Fënsteren déi mat rouden Zille agerummt sinn. Déi grouss Fënsteren hunn hir Ursaach dodran datt dëst Gebai als Sportshal gebaut gouf (déi éischt am Land).

Waldbëlleg mat senge klenge Stroossen ass een Duerf, an deem de ländleche Stil nach bal komplett erhale blouf.

D'Uertschaft ass no Osten a Südoste vu Bëscher agegrenzt an déi aner Richtungen ass fräie Flouer.

Waldbëlleg ass un d'Stroossennetz ugeschloss iwwer den CR128 dee vu Chrëschtnech kënnt an op Haler weiderleeft, den CR356 deen an de Mëllerdall geet an ee Vizinalwee dee laanscht de Kelleschhaff an de Säitert Verbindung mam CR358 (vu Suewelbuer op Haler) huet.

Duerch Waldbëlleg leeft d'Bëlleger Baach.

D'Ruinen vun der Heringerbuerg leien an der Gemeng Waldbëlleg.

Bekannt Persoune vu Waldbëlleg
De lëtzebuergesche Schrëftsteller Michel Rodange koum do op d'Welt.
 André Hentges

 Kuckt och 
 Waldbëlleger Affär
 Parkierch vu Waldbëlleg

 Um Spaweck 

 Websäit vun der Gemeng Waldbëlleg

Kategorie:Uertschaften zu Lëtzebuerg